****

Z A P I S N I K

Na osnovu člana 10. Statuta DDS, Predsedništvo je 30. oktobra 2024. godine održalo Skupštinu DDS (15.00 časova, u prostorijama Instituta društvenih nauka, Kraljice Natalije 45, Beograd).

Posle utvrđivanja kvoruma (prisutno 38 od ukupno 59 redovnih članova DDS), na predlog

Predsedništva usvojen je sledeći dnevni red Skupštine DDS:

* Izbor predsedavajućeg Skupštine
* Izveštaj o radu DDS između dve Skupštine
* Izveštaj o finansijskom poslovanju DDS
* Izbor novog rukovodstva DDS
* Razno

Ad 1.

Za predsedavajućeg Skupštine jednoglasno je izabran dr Mirjana Bobić, a za zapisničara

dr Ivan Marinković.

Ad 2.

Skupština je jednoglasno usvojila izveštaj o radu između dve skupštine koji je podnela dr Mirjana Bobić.

Od aktivnosti je izdvojena priprema i realizacija međunarodnog naučnog skupa *POPULATION IN POST-YUGOSLAV COUNTRIES: (DIS)SIMILARITIES AND PERSPECTIVES*. Rezultat je i knjiga apstrakata sa skupa (urednici Ivan Marinković i Marko Galjak), kao i dva tematska broja sa radovima sa skupa u časopisima Stanovništvo i Demografija. U periodu između dve skupštine Društvo je organizovalo nekoliko predavanja u okviru *Demografisanja*.

Ad 3.

Jednoglasno je usvojen finansijski izveštaj koji je predstavio dr Ivan Marinković.

Ad 4.

Na predlog Predsedništva DDS izglasano je novo rukovodstvo DDS. Jednoglasno je usvojeno da predsednik bude dr Vladimir Nikitović, naučni savetnik iz Instituta društvenih nauka u Beogradu; potpredsednik dr Daniela Arsenović, redovni profesor, Departman za geografiju, turizam i hotelijerstvo, Prirodno-matematičkog fakulteta, Univerziteta u Novom Sadu; sekretar Vlasta Kokotović Kanizar, naučni saradnik, Geografski institut “Jovan Cvijić” SANU; ostali članovi Predsedništva su dr Petar Vasić, vanredni profesor, Geografski fakultet Univerziteta u Beogradu i Dragana Paunović Radulović, Republički zavod za statistiku Srbije, grupa za demografsku analizu, procene i projekcije.

Ad 5.

Pod tačkom razno nije bilo diskusije.

U Beogradu, 30. oktobar 2024. Zapisnik vodio

 dr *Ivan Marinković*

Predsedavajući Skupštine DDS

 *dr Mirjana Bobić*